Upute na početku cjeline **Geometrijska tijela**

**SVI UČENICI**

* **napamet naučiti formule koje se moraju znati za 2** . Iz toga će biti nenajavljeni petminutni kontrolci (**blic kontrolci**). Iz tih kontrolaca neće se dobivati ocjene (jer nema zadataka za 3, 4 i 5; tu će se pitati samo formule koje se moraju znati već za ocjenu 2). Tko ne zna formule, dobiva minus, a dva minusa su 1. Ti se minusi ne mogu ispraviti; treba naučiti da se idući put ne dobije minus. Te osnovne formule dobit ćete ispisane na papiru.
* dobit ćete isprintane sve formule koje smo dosad radili iz geometrijskih likova. Taj papir s formulama svi možete koristiti kod pisanih provjera (velikih i malih), **osim u blic kontrolcima**.

Sve formule (gore spomenute) možeš naći na web stranicama svoje učiteljice (ako izgubiš one koje si dobio). Ako želiš, možeš ih odonuda prepisati ili isprintati.

Uputa za pronalaženje tih formula: Na webu učiteljice, na glavnoj (početnoj) stranici trebaš kliknuti na 1. link "Razni materijali za nastavu matematike", a dalje ćeš se snaći (znaš koji si razred, koja je cjelina i što tražiš).

Također, dopušteno je korištenje i ostalih kupovnih formula, ako ih imaš. Oprez: neke formule se mogu zapisati na više načina, a u kupovnim formulama su možda zapisane na drugačiji način od onoga na koji ste navikli. Naravno, smiješ koristiti i takve, ali ne pogriješiti u korištenju i računu.

Isto tako, sve formule će biti na panou u matematičkoj učionici.

**VRLO DOBRI I ODLIČNI UČENICI**

* **Sve formule naučiti napamet!** Kad rješavate zadatak na ploči ili kad vas usmeno prozovem, morate pokazati da ih znate napamet - baš da su naučene napamet ili da ih znate izvesti (u onim slučajevima kad se mogu izvesti). To vrijedi i za stare formule (koje smo prije učili), kao i za nove koje ćemo učiti u ovoj cjelini. Znanje formula napamet pomaže u lakšem snalaženju u složenim zadacima i u postizanju osjećaja što se iz čega može izračunati.
* U pisanim provjerama (cjelosatnim ili kratkim) možete koristiti formule koje ste si pripremili, kao i svi drugi učenici, **osim u blic kontrolnima**.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Na posebnom papiru su zadaci za vježbu (ponavljanje), različitih težina. Ovdje je razvrstano koji su za koju ocjenu, pa izaberi koje ćeš provježbati već na početku ove cjeline:

**Za 2**: a, d, e, g, l

**Za 3**: a, c, d, e, g, i, j, l

**Za 4 i 5**: b, f, h, i, l, m-t